31993R1959
L 177/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 1959/93 AL COMISIEI
din 19 iulie 1993
de modificare a Regulamentului (CEE) nr. 2658/87 al Consiliului privind Nomenclatura statistică și tarifară și Tariful Vamal Comun și a Regulamentului (CEE) nr. 3565/88 al Comisiei privind clasificarea anumitor mărfuri în Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura statistică și tarifară și Tariful Vamal Comun (1), astfel cum a fost modificat ultima dată prin Regulamentul (CEE) nr. 1667/93 (2) al Comisiei, în special articolul 9,
întrucât Regulamentul (CEE) nr. 2658/87 a stabilit o nomenclatură a mărfurilor, denumită în continuare Nomenclatura Combinată, care îndeplinește simultan cerințele Tarifului Vamal Comun și ale statisticii de comerț exterior a Comunității;
întrucât, în scopul asigurării unei aplicări uniforme a Nomenclaturii Combinate, este necesar să se adopte dispoziții privind clasificarea derivaților halogenați ai hormonilor corticosuprarenali care fac obiectul codului NC 2937 22 00; întrucât, în acest scop, ar trebui inserată o notă complementară în capitolul 29 din Nomenclatura Combinată; întrucât Regulamentul (CEE) nr. 2658/87 ar trebui modificat în consecință;
întrucât prezentul regulament se referă, de asemenea, la produsul nr. 2 inclus în anexa la Regulamentul (CEE) nr. 3565/88 al Comisiei (3) și denumit „furoat de mometazonă (DCIM)”; întrucât, în consecință, ar trebui modificat regulamentul menționat anterior;
întrucât măsurile prevăzute de prezentul regulament sunt conforme cu avizul Comitetului pentru nomenclatură,
ADOPTĂ PREZENTUL REGULAMENT:
Articolul 1
Se introduce următoarea notă complementară la capitolul 29 din Nomenclatura Combinată anexată la Regulamentul (CEE) nr. 2658/87:
„Notă complementară
1.
În sensul subpoziției 2937 22 00, expresia «hormoni corticosuprarenali» se referă la hormonii corticosuprarenali naturali sau reproduși prin sinteză, precum și la derivații acestora, cu condiția ca aceștia să își păstreze activitatea hormonală.”
Articolul 2
În tabelul anexat la Regulamentul (CEE) nr. 3565/88, punctul 2 „furoat de mometazonă (DCIM)” se elimină.
Articolul 3
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iulie 1993.